Galisija
Galisija (isp. Galicia, gal. Galicia arba Galiza; oficialiai galisiškai Comunidade Autónoma de Galicia, ispaniškai Comunidad Autónoma de Galicia) – autonominis regionas šiaurės vakarų Ispanijoje. Regionas padalintas į keturias provincijas: La Korunjos, Lugo, Orensės ir Pontevedros. Kalvotose vietovėse esančiuose ūkiuose plėtojama tradicinė žemdirbystė. Regiono pavadinimas kilęs nuo keltiberų tautos, kuri senovėje apgyvendino šią teritoriją (galaeci, taip pat kallaiker, lot. Callaici).